ai4bharat/Pralekha huggingface dataset:
பிரதமர் அலுவலகம்
கார்கில் வெற்றி நாளில், தமது இன்னுயிரை நீத்த வீரர்களுக்கு பிரதமர் அஞ்சலி
பிரதமர் திரு.நரேந்திர மோடி, தேசத்தை காக்கும் பணியில் கார்கிலில் தமது இன்னுயிரை ஈந்த வீரர்களுக்கு, கார்கில் வெற்றி நாளில் அஞ்சலி செலுத்தியுள்ளார்.
இது தொடர்பாக சுட்டுரை வாயிலாக அவர் வெளியிட்டுள்ள செய்தியில், “ நாம் அவர்களது தியாகத்தை நினைவு கூர்கிறோம். நாம் அவர்களது வீரத்தை நினைவு கூர்கிறோம். தேசத்தை காக்கும் பணியில், கார்கிலில் தமது இன்னுயிரை ஈந்த அனைவருக்கும், கார்கில் வெற்றி நாளான இன்று நாம் அஞ்சலி செலுத்துகிறோம். அவர்களது துணிவு ஒவ்வொரு நாளும் நமக்கு உத்வேகம் ஊட்டுகிறது. இது தொடர்பாக கடந்த ஆண்டு மனதின் குரல் நிகழ்ச்சியில் கூறியவற்றை இங்கு பகிர்கிறேன்” என்று தெரிவித்துள்ளார்.
சிறப்பு சேவைகள் மற்றும் கட்டுரைகள்
பாபாசாகேப் டாக்டர் பி.ஆர்.அம்பேத்கரின் 132 வது பிறந்த நாள் விழா சி.எஸ்.ஐ.ஆர் வளாகத்தில் கொண்டாடப்பட்டது
பாபாசாகேப் டாக்டர் பி.ஆர்.அம்பேத்கரின் 132 வது பிறந்த நாள் 18 ஏப்ரல் 2023 அன்று சி.எஸ்.ஐ.ஆர்-கட்டமைப்பு பொறியியல் ஆராய்ச்சி மையம்  மற்றும் சி.எஸ்.ஐ.ஆர் மெட்ராஸ் காம்ப்ளக்ஸ்  ஆகியவற்றில் மிகுந்த உற்சாகத்துடன் கொண்டாடப்பட்டது. சென்னை உயர் நீதிமன்ற முன்னாள் நீதிபதியும், தமிழ்நாடு மாநில நுகர்வோர் குறைதீர் ஆணையத்தின் முன்னாள் தலைவருமான டாக்டர் எஸ்.தமிழ்வாணன், டாக்டர் அம்பேத்கருக்கு மலர் தூவி மரியாதை செலுத்தி விழாவைத் தொடங்கி வைத்தார்.
சி.எஸ்.ஐ.ஆர்-எஸ்.இ.ஆர்.சி இயக்குநரும் சி.எம்.சி.யின் ஒருங்கிணைப்பு இயக்குநருமான டாக்டர் என்.ஆனந்தவள்ளி தலைமை வகித்தார். சமத்துவத்தின் அடையாளமாகவும், வசீகரமான மற்றும் பன்முக ஆளுமையாகவும், அறிஞராகவும், பெண்கள் மேம்பாடு மற்றும் முன்னேற்றத்திற்காக நின்ற தொலைநோக்கு பார்வை கொண்டவராகவும் டாக்டர் அம்பேத்கரை நினைவு கூர்ந்தார். அம்பேத்கரின் வாழ்க்கை, தொழில், பங்களிப்புகள், சாதனைகள் குறித்து சுருக்கமாகப் பேசினார். நமது அரசியலமைப்பை உருவாக்குவதில் அவரது பங்களிப்பு, தேசிய பொருளாதார மற்றும் சமூக வளர்ச்சி, பெண்களின் வலிமை மீதான அவரது நம்பிக்கை ஆகியவற்றை அவர் நினைவு கூர்ந்தார், மேலும் அவரது மகத்தான பங்களிப்புகள் நவீன இந்தியாவில் ஆழமான தாக்கத்தை ஏற்படுத்துகின்றன என்பதை சுட்டிக்காட்டினார்.
விழாவில் பேசிய டாக்டர் தமிழ்வாணன், டாக்டர் அம்பேத்கர் நமது நாட்டிற்கும் சமூகத்திற்கும் செய்த பங்களிப்புகள் குறித்து பகிர்ந்து கொண்டார். அனைத்து வகையான சமூகத் துன்பங்களிலிருந்தும் அனைத்து மனிதர்களின் விடுதலைக்காக நின்று பாடுபட்டவர்; இந்தியா ஒரு நவீன நாடாக இருக்க வேண்டும் என்று விரும்பியவர். டாக்டர் அம்பேத்கர் பன்முக ஆளுமை கொண்டவர் என்றும் வெளிநாட்டில் பொருளாதாரத்தில் முனைவர் பட்டம் பெற்ற முதல் இந்தியர் என்றும் அவர் கூறினார். மனிதர்களின் விடுதலை, சாதியற்ற சமுதாயம், சமத்துவம், பெண்களுக்கு அதிகாரமளித்தல், இந்திய சமூகத்தின் அனைத்து விளிம்புநிலை வகுப்பினருக்கும் அதிகாரமளித்தல் ஆகியவற்றுக்காக பாபாசாகேப் நின்றார் என்றும், அவர் எதற்காக நின்றார் என்பதை நோக்கி விரிவாக உழைத்தார் என்றும் அவர் குறிப்பிட்டார்.
சிறப்பு சேவைகள் மற்றும் கட்டுரைகள்
புதுவை பல்கலைக்கழகம் லண்டனில் உள்ள பட்டய சான்றளிக்கப்பட்ட கணக்காளர்கள் சங்கத்துடன் புரிந்துணர்வு ஒப்பந்தத்தில் கையெழுத்திட்டுள்ளது
புதுவை பல்கலைக்கழக மேலாண்மைப்பள்ளி வணிகவியல் துறை, கற்றல் மற்றும் மேம்பாட்டு முயற்சிகள் குறித்த புரிந்துணர்வு ஒப்பந்தத்தில் லண்டனில் உள்ள பட்டய சான்றளிக்கப்பட்ட கணக்காளர்கள்  சங்கத்துடன் கையெழுத்திட்டுள்ளது.
இந்த ஒப்பந்தத்தின் நோக்கம் குறித்து பேசிய பல்கலைக்கழக இயக்குனர், திரு கே தரணிக்கரசு, தேசிய கல்விக்கொள்கையின் தேவைகளை பூர்த்தி செய்ய ஏசிசிஏ கல்வித்திட்டத்துடன் ஒருங்கிணைந்த பாடத்திட்டத்தை வடிவமைப்பதன் அவசியம் பற்றி எடுத்துரைத்தார்.
ஏசிசிஏ-வின் இந்தியாவிற்கான வர்த்தக மேம்பாட்டுத் தலைவர் திரு குஷ் அஹூஜா, உலகளாவிய முதலீட்டாளர்களின் தேவைகளை பூர்த்தி செய்வதற்காக இரு அமைப்புகளும் பாடத்திட்டத்தில் ஒப்புமை கொண்டு வருவதன் அவசியத்தை வலியுறுத்தினார். டிஜிட்டல் மயமாக்கப்பட்ட உலகளாவிய சூழ்நிலையில் தேர்ந்த பட்டய கணக்காளர்களின் தேவை மற்றும் பணிச் சூழல் மாறுதல்களின் அவசியத்தையும் எடுத்துரைத்தார்.
இந்த நிகழ்ச்சியில், பல்கலைக்கழக பதிவாளர் பேராசிரியர் அமரேஷ் சமந்தராய, ஏசிசிஏ-வின் தென்னிந்திய தலைவர் திரு சரவணகுமார், சர்வதேச உறவுகள் துறை பேராசிரியர் ஏ சுப்பிரமணியம் ராஜூ, வணிகவியல் துறைத் தலைவர் பேராசிரியர் பி நடராஜன் உள்ளிட்டோர் கலந்துகொண்டனர்.
சுகாதாரம் மற்றும் குடும்ப நலத்துறை அமைச்சகம்
கொரோனா தடுப்பூசியை நாடு முழுவதும் பெற்றுக்கொண்ட சுகாதார பணியாளர்களின் எண்ணிக்கை 3.8 லட்சத்தை தாண்டியது
நாடு தழுவிய மிகப்பெரிய கொவிட்-19 தடுப்பு மருந்து வழங்கல் திட்டத்தின் மூன்றாம் நாள் வெற்றிகரமாக நிறைவடைந்தது. 7,704 அமர்வுகளில் 3,81,305 பயனாளிகளுக்கு இது வரை தடுப்பு மருந்து வழங்கப்பட்டு இருக்கிறதென்று தற்போதைய தகவல்கள் தெரிவிக்கின்றன.
இன்று மாலை 5 மணி வரை தடுப்பு மருந்து பெற்றுக்கொண்ட 1,48,226 பயனாளிகளில், தமிழ்நாட்டை சேர்ந்த 7.628 பேரும் அடங்குவர். இறுதி தகவல்கள் இன்று பின்னிரவு கிடைக்கும்.
தடுப்பு மருந்து பெற்றுக்கொண்டவர்களில் 580 நபர்களுக்கு சிறிய அளவிலான உபாதைகள் இது வரை ஏற்பட்டுள்ளன. இவர்களில் ஏழு பேர் மருத்துவமனைகளில் அனுமதிக்கப்பட்டனர். தில்லியில் மருத்துவமனையில் அனுமதிக்கப்பட்ட மூன்று நபர்களில் இரண்டு பேர் வீடு திரும்பியுள்ளனர், ஒருவர் கண்காணிப்பில் உள்ளார்.
உத்தரகாண்டில் உபாதைக்கு உள்ளானவரின் உடல்நிலை சீராக உள்ளது. சத்தீஸ்கரில் மருத்துவமனையில் அனுமதிக்கப்பட்டவர் மருத்துவ கண்காணிப்பில் உள்ளார். கர்நாடகாவில் இருவர் மருத்துவ கண்காணிப்பில் உள்ளனர்.
இது வரை இறந்துள்ள இரண்டு நபர்களில், உத்தரப்பிரதேசத்தை சேர்ந்தவர் இதய நோய் காரணமாக உயிரிழந்தார் எனவும், அவரது மரணத்துக்கு தடுப்பு மருந்து காரணம் இல்லை என்றும் கண்டறியப்பட்டுள்ளது. கர்நாடகத்தை சேர்ந்தவரின் உடற்கூறு ஆய்வு இன்று நடைபெறுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1689778
பிரதமர் அலுவலகம்
சர்தார்தாம் பவன் மற்றும் சர்தார்தாம் 2வது பெண்கள் விடுதி பூமி பூஜையை, பிரதமர் நாளை தொடங்கி வைக்கிறார்
சர்தார்தாம் பவன் மற்றும் சர்தார்தாம் 2வது பெண்கள் விடுதி பூமி பூஜையை, பிரதமர் திரு நரேந்திர மோடி நாளை  காலை 11 மணிக்கு காணொலி காட்சி மூலம் தொடங்கி வைக்கிறார்.
சமூகத்தில் பின்தங்கியவர்களின் கல்வி மற்றும் சமூக மாற்றத்துக்கும், மேம்பாட்டுக்கும், இளைஞர்களுக்கு வேலைவாய்ப்பு அளிப்பதை நோக்கியும் சர்தார்தாம் பணியாற்றிக் கொண்டிருக்கிறது. அகமதாபாத்தில் ஏற்படுத்தப்பட்ட சர்தார்தாம் பவனில், மாணவர்களுக்கு நவீன வசதிகள் உள்ளன. தி கன்யா சத்திராலயா, 2000 மாணவிகளுக்கான விடுதி வசதிகளை பொருளாதார அளவுகோலை பொருட்படுத்தாமல் அளிக்கும்.
இந்நிகழ்ச்சியில் குஜராத் முதல்வர் மற்றும் துணை முதல்வர் ஆகியோர் பங்கேற்பர்.
----
(
ஆயுஷ்
ஆயுர்வேத கல்வி இருக்கையை அமைக்க அகில இந்திய ஆயுர்வேத மையம் மற்றும் மேற்கு சிட்னி பல்கலைக்கழகம் இடையே புரிந்துணர்வு ஒப்பந்தம்
ஆயுர்வேத கல்வி இருக்கையை அமைக்க, அகில இந்திய ஆயுர்வேத மையம் மற்றும் ஆஸ்திரேலியாவின் என்ஐசிஎம் மேற்கு சிட்னி பல்கலைக்கழகம் இடையே புரிந்துணர்வு ஒப்பந்தம் காணொலி காட்சி மூலம் கையெழுத்தானது.
இதில் அகில இந்திய ஆயுர்வே மையத்தின் இயக்குனர் தனுஜா நெசாரி, மேற்கு சிட்னி பல்கலைக்கழக தலைவர் பேராசிரியர் பார்னே க்ளோவர் ஆகியோர் கையெழுத்திட்டனர்.
மேற்கு சிட்னி பல்கலைக்கழகத்தில் அமையும் புதிய கல்வி இருக்கை, கல்வி மற்றும் ஆயுர்வேத ஆராய்ச்சி நடவடிக்கைகளை கூட்டாக மேற்கொள்தல், பாடத்திட்டங்களை உருவாக்குதல், கல்வி வழிகாட்டுதல்களை உருவாக்குதல் போன்றவற்றை மேற்கொள்ளும். ஆயுர்வேதம் குறித்த பயிலரங்கம், கருத்தரங்கம், மாநாடு ஆகியவற்றையும் இந்த இருக்கை நடத்தும்.
இந்த ஆயுர்வேத கல்வி இருக்கை மேற்கு சிட்னி பல்கலைக்கழகத்தின் என்ஐசிஎம் சுகாதார ஆராய்ச்சி மையத்தில், 3 ஆண்டு காலத்துக்கு செயல்படும். இந்த இருக்கைக்கு ஆயுஷ் அமைச்சகம் மற்றும் மேற்கு சிட்னி பல்கலைக்கழகம் கூட்டாக நிதியளிக்கும். இது 2022-ம் ஆண்டில் தொடங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752828
-----
(Visitor Counter : 213
சிறுபான்மையினர் நலன் அமைச்சகம்
பிரதமரின் பொது மேம்பாட்டுத்திட்டம்
சிறுபான்மையினர் நலனுக்காக மத்திய அரசு பல்வேறு திட்டங்களை செயல்படுத்தி வருகிறது. அறிவிக்கப்பட்ட 6 சிறுபான்மையினர் சமுதாயங்களின் நலனுக்காக நாடு முழுவதும் சிறப்புத் திட்டங்கள் செயல்படுத்தப்பட்டு அவர்களது சமூக பொருளாதார மற்றும் கல்வி நிலையை மேம்படுத்த நடவடிக்கைகள் எடுக்கப்படுகிறது. திறன் மேம்பாட்டு அமைச்சகம், ஜவுளித்துறை அமைச்சகம், மகளிர் மற்றும் குழந்தைகள் மேம்பாட்டு அமைச்சகம், ஊரக வளர்ச்சித்துறை அமைச்சகம் உள்ளிட்ட அமைச்சகங்கள் மூலம் சிறுபான்மையினர், பொருளாதார ரீதியாக பின்தங்கியோர் மற்றும் விளிம்பு நிலை சமூகத்தினரின் நலனுக்காக பல்வேறு திட்டங்கள் செயல்படுத்தப்பட்டு வருகின்றன.
பிரதமரின் ஜன் விகாஸ் காரியக்ரம் திட்டத்தின் கீழ் சிறுபான்மையினர் அதிகமுள்ள, தேர்ந்தெடுக்கப்பட்ட பகுதிகளில் மேம்பாட்டுப் பணிகளுக்கு மத்திய அரசு நிதி ஒதுக்குகிறது. இந்த நிதி மாநிலங்களுக்கு விடுவிக்கப்பட்டு, மாநில அரசுகளின் மூலம் திட்டம் செயல்படுத்தப்படுகிறது. நாட்டின் அனைத்து மாவட்டங்களிலும் பிரதமரின் ஜன் விகாஸ் காரியக்ரம் திட்டத்தை செயல்படுத்தும் வகையில், 2022-23ம் நிதியாண்டில் இதன் நடைமுறைகள் மாற்றியமைக்கப்பட்டுள்ளன.
சிறுபான்மையினரின் கல்வி மேம்பாட்டுக்காக 10ம் வகுப்புக்கு முந்தையை கல்வி உதவித்தொகைத் திட்டம், 10ம் வகுப்புக்கு பிந்தைய கல்வி உதவித்தொகைத் திட்டம் தகுதி அடிப்படையிலான உதவித்தொகைத் திட்டம் ஆகியவை செயல்படுத்தப்படுகிறது.
சிறுபான்மையினரின் வேலைவாய்ப்பு மற்றும் பொருளாதார மேம்பாடு ஆகியவற்றுக்காக பிரதமரின் விகாஸ் திட்டம் செயல்படுத்தப்படுகிறது. சிறுபான்மையனரின் மேம்பாட்டுக்காக பல்வேறு சிறப்பு திட்டங்களும் செயல்படுத்தப்பட்டு வருகின்றன.
இந்தத் தகவலை மாநிலங்களவையில் எழுத்துப்பூர்வமாக அளித்த பதிலில் சிறுபான்மையினர் நலத்துறை அமைச்சர் திருமதி ஸ்மிருதி இரானி தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோரைப் பாதுகாப்பதற்கும், தொழில்முனைவோரைத் துன்புறுத்துவதைத் தடுப்பதற்கும் இடையே சமநிலையைப் பேண திரு பியூஷ் கோயல் வலியுறுத்தல்
வணிகங்களை துன்புறுத்தாமல் நுகர்வோர் நலன்களைப் பாதுகாக்க சட்டங்களை திறம்பட செயல்படுத்த வேண்டும் என்று மத்திய நுகர்வோர் விவகாரங்கள், உணவு, பொது விநியோகம், ஜவுளி, வணிகம் மற்றும் தொழில்துறை அமைச்சர் திரு பியூஷ் கோயல் வலியுறுத்தியுள்ளார்.
இன்று நடைபெற்ற 'சட்ட அளவீட்டுச் சட்டம், 2009 குறித்த தேசியப் பயிலரங்கில்’ தொடக்க உரையை வழங்கிய திரு கோயல், வணிகங்களுக்கு உகந்த வகையில் சட்டங்களை எளிமையாக்க வேண்டியதன் அவசியத்துடன் நுகர்வோரின் நலனை சமநிலைப்படுத்தும் முயற்சியை ஆதரிக்குமாறு மாநிலங்களை கேட்டுக்கொண்டார்.
"நுகர்வோருக்கு அநீதி இழைக்கப்படாமல் இருப்பதை உறுதி செய்வது நமது கூட்டுப் பொறுப்பாகும், அதே நேரத்தில் வணிகர்கள் மீது நமக்கிருக்கும் பொறுப்பை நாம் புரிந்துகொண்டு அவர்கள் நிம்மதியாக பணியாற்ற வழிவகை செய்ய வேண்டும்," என்று அமைச்சர் கூறினார்.
எடைகள் மற்றும் அளவீடுகளின் அளவுத்திருத்தம் செய்யப்படும் இடங்களில் ஏதேனும் தவறு நடந்தால், கடுமையான நடவடிக்கை எடுக்கப்பட வேண்டும் என்று அவர் உதாரணம் காட்டினார். கௌடில்யரின் அர்த்தசாஸ்திரத்திலும் இது குறிப்பிடப்பட்டுள்ளது என்று கூறிய அவர், அனைத்து அளவீட்டு கருவிகளும் நான்கு மாதங்களுக்கு ஒருமுறை ஆய்வு செய்யப்பட்டு முத்திரையிடப்பட வேண்டும் என்று அதில் குறிப்பிடப்பட்டுள்ளதாக கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823947
------
(Visitor Counter : 141
பிரதமர் அலுவலகம்
‘தேர்வுக்கு தயாராவோம்’ நிகழ்ச்சியில், மாணவர்கள், அவர்களது பெற்றோர் மற்றும் ஆசிரியர்களுடன் ஏப்ரல் 1, 2022 அன்று, பிரதமர் கலந்துரையாடுகிறார்
தில்லி தல்கோத்ரா விளையாட்டு அரங்கில் ஏப்ரல் 1, 2022 அன்று, நடைபெறும் ‘தேர்வுக்கு தயாராவோம்’ நிகழ்ச்சியில், பிரதமர் திரு நரேந்திர மோடி, மாணவர்கள், அவர்களது பெற்றோர் மற்றும் ஆசிரியர்களுடன் கலந்துரையாட உள்ளார். மன அழுத்தமின்றி தேர்வுகளை எழுதுவது குறித்து அவர் உரையாட உள்ளார்.
பிரதமர் வெளியிட்டுள்ள ட்விட்டர் பதிவில்;
“மன அழுத்தமின்றி தேர்வுகள் எழுதுவது குறித்து நாம் மீண்டும் பேசுவோம்! ஆற்றல் மிக்க தேர்வு வீரர்கள் , அவர்களது பெற்றோர் மற்றும் ஆசிரியர்களை, 1 ஏப்ரல் அன்று இந்தாண்டிற்கான தேர்வுக்குத் தயாராவோம் நிகழ்ச்சிக்கு வருமாறு அழைக்கிறேன்” என்று தெரிவித்துள்ளார்.
சிறப்பு சேவைகள் மற்றும் கட்டுரைகள்
பாண்டிச்சேரி பல்கலைக்கழகம் - காரைக்கால் வளாகம், அறிவியல் தொழில்நுட்பத்துறை – அதிநவீன பகுப்பாய்வு மற்றும் தொழில்நுட்ப நிறுவனங்கள் 2022-க்கான ஒருங்கிணைந்த கூட்டமைப்பை உருவாக்கியுள்ளது
பாண்டிச்சேரி பல்கலைக்கழகத்தின் கணினி அறிவியல் துறை, காரைக்கால் வளாகம், அறிவியல் தொழில்நுட்பத்துறை, அதிநவீன பகுப்பாய்வு மற்றும் தொழில்நுட்ப உதவி நிறுவனங்கள் 2022-இன் கீழ், ஒரு திட்டத்தைத் தொடங்க முன்மொழிந்தது. இதன்படி ஜிப்மர்-காரைக்காலில் உள்ள பண்டித ஜவஹர்லால் நேரு வேளாண்மை மற்றும் ஆராய்ச்சி நிறுவனம், டாக்டர் கலைஞர் மு. கருணாநிதி அரசு முதுநிலை ஆய்வுகள் மற்றும் ஆராய்ச்சி நிறுவனம், பெருந்தலைவர் காமராஜர் இன்ஜினியரிங் இன்ஸ்டிடியூட் - ஆகியவற்றுடன் இணைந்த கூட்டமைப்பு உருவாக்கப்பட்டுள்ளது.
ஆராய்ச்சி மற்றும் மேம்பாட்டில் நவீன நுட்பங்கள் பயன்படுத்துவதை ஊக்குவிக்கவும், அறிவியல் மற்றும் தொழில்நுட்பத் துறையில் உள்ள அறிவியல் சமூகத்தின் தேவையைச் சமாளிக்கவும், இந்திய அரசு நிறுவனங்களை அமைக்கத் தொடங்கியுள்ளது. பாண்டிச்சேரி பல்கலைக்கழகம், காரைக்கால் வளாகத்தில் அதன் கூட்டமைப்பு நிறுவனங்களுடன் முன்மொழியப்பட்ட அதிநவீன பகுப்பாய்வு மற்றும் தொழில்நுட்ப மையம் உயர்தர அதிநவீன கருவிகள் மற்றும் ஸ்மார்ட் உற்பத்தி வசதிகளுடன் இணைக்கப்பட உள்ளது. இவற்றை பொதுவாக பல்கலைக்கழகங்கள், ஆராய்ச்சி மற்றும் மேம்பாட்டு நிறுவனங்கள், குறு-சிறு மற்றும் நடுத்தர நிறுவனங்கள், உற்பத்தி நிறுவனங்கள் ஆகியவற்றால் வாங்க முடியாது. தொழில்ரீதியாக நிர்வகிக்கப்படும் சேவைகளை திறந்த அணுகல் கொள்கையுடன், ஒரே கூரையின் கீழ் அதிக அளவிலான செயல்பாட்டு வெளிப்படைத்தன்மையுடன், பெரிய அளவிலான உபகரணங்களை செயல்படுத்த, இந்த மையம் உருவாக்கப்படுகிறது. பாண்டிச்சேரி பல்கலைக்கழகம், காரைக்கால் வளாகத்தின் இந்த முயற்சியின் பலன், தொடக்கநிலை- தொழில் நிறுவனங்கள், எம்எஸ்எம்இ-கள் மற்றும் குறைந்த நிதியுதவி பெற்ற கல்வி நிறுவனங்களுக்கு அதிநவீன அறிவியல் மற்றும் தொழில்நுட்பத்தை தாராளமாகப் பயன்படுத்த வசதி செய்து தருவதாகும். பாண்டிச்சேரி பல்கலைக்கழக உதவி பதிவாளர்  கி மகேஷ் வெளியிட்ட செய்திக்குறிப்பில் இதனைத் தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீரின் அனைத்து மாவட்டங்களில் உள்ள கிராமப்புற மற்றும் வீட்டு தனிமைப்படுத்துதலில் இருக்கும் நோயாளிகளுக்கு இலவச தொலை மருத்துவ ஆலோசனை சேவைகளை மீண்டும் தொடங்க மத்திய அமைச்சர் டாக்டர் ஜிதேந்திர சிங் அறிவுறுத்தல்
ஜம்மு-காஷ்மீர் யூனியன் பிரதேசத்தின் அனைத்து 20 மாவட்ட ஆட்சியர்களுடன் விரிவான கொவிட் ஆய்வு கூட்டத்தை நடத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங், கிராமப்புற மற்றும் வீட்டு தனிமைப்படுத்துதலில் இருக்கும் நோயாளிகளுக்கு இலவச தொலை மருத்துவ ஆலோசனை சேவைகளை மீண்டும் பெரிய அளவில் தொடங்க வலியுறுத்தினார்.
ஷிப்ட் முறைப்படி அங்கீகாரம் பெற்ற மருத்துவர்களை தொலை மருத்துவ ஆலோசனை சேவைகளுக்காக பணியில் அமர்த்த வழிகாட்டுதல்கள் ஏற்கனவே உள்ளதாகவும், இதன் மூலம் மாவட்ட மருத்துவமனைகளின் சுமை பெருமளவில் குறையும் என்றும் அவர் கூறினார்.
தொலைபேசி மூலம் இலவச மருத்துவ ஆலோசனை வழங்க முன்வந்துள்ள அரசு சாரா தொண்டு நிறுவனங்கள் மற்றும் இளைஞர் குழுக்களின் சேவைகளை பயன்படுத்திக் கொள்ளுமாறும் மாவட்ட ஆட்சியர்களை அமைச்சர் கேட்டுக்கொண்டார். இதன் மூலம், பெருந்தொற்று குறித்து சமூக ஊடகங்களில் பரவிவரும் சுய மருத்துவ முறைகளையும் முறியடிக்க முடியும் என்று அவர் கூறினார்.
கொவிட் கட்டுப்பாட்டு மையங்களை அமைக்குமாறும் தேர்ந்தெடுக்கப்பட்ட மக்கள் பிரதிநிதிகள், மருத்துவர்கள் மற்றும் சமூக அமைப்புகளின் உறுப்பினர்களின் ஆதரவைப் பெற்று நேர்மறை தகவல்கள் மற்றும் கொரோனா மேலாண்மையில் சிறந்த நடைமுறைகளை தொடர்ந்து ஊடகங்கள் மூலம் பகிர்ந்து கொள்ளுமாறும் டாக்டர் ஜிதேந்திர சிங் அறிவுறுத்தினார்.
தடுப்பூசி வழங்கலை மக்களுக்கு தோழமையான வகையில், துரிதமான முறையில், மக்கள் பிரதிநிதிகள், மதத்தலைவர்கள் மற்றும் சமூக சமுதாய அமைப்புகளின் பங்களிப்போடு மேற்கொள்ளுமாறு மாவட்ட ஆட்சித் தலைவர்களை அமைச்சர் கேட்டுக்கொண்டார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 194.43 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 28,857 கொவிட் சிகிச்சை பெறுபவர்கள் எண்ணிக்கை 0.07 சதவிதமாக உள்ளது.
குணமடைந்தோர் விகிதம் தற்போது 98.72 சதவீதம்
கடந்த 24 மணி நேரத்தில் 3,345 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,36,710 என அதிகரித்துள்ளது.
கடந்த 24 மணி நேரத்தில் 5,233 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.67 சதவீதம் ஆகும்
வாராந்திர பாதிப்பு விகிதம் 1.12 சதவீதம் ஆகும்
இதுவரை மொத்தம் 85.35 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,13,361 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831947
பிரதமர் அலுவலகம்
டென்மார்க் பிரதமருடனான பிரதமர் மோடியின் சந்திப்பு பற்றிய செய்திக்குறிப்பு
டென்மார்க் பிரதமர் மேன்மைதங்கிய திருமதி மெட்டே ஃப்ரடெரிக்செனுடன் பிரதமர் திரு நரேந்திர மோடி இன்று இருதரப்பு சந்திப்பை நடத்தினார்.
இரு தலைவர்களும் நேருக்கு நேரான முறையில் பேச்சுவார்த்தை நடத்தியதைத் தொடர்ந்து தூதுக்குழு நிலையிலான பேச்சுவார்த்தை நடைபெற்றது.
இந்தியா-டென்மார்க் பசுமை உத்திப் பங்களிப்பின் முன்னேற்றம் குறித்து இரு பிரதமர்களும் ஆய்வு செய்தனர். புதுப்பிக்கவல்ல எரிசக்தியில், குறிப்பாக கடற்கரை காற்று சக்தி, பசுமை ஹைட்ரஜனில் அதேபோல் திறன் மேம்பாடு, சுகாதாரம், கப்பல் போக்குவரத்து, தண்ணீர் மற்றும் ஆர்க்டிக் உள்ளிட்ட பலவற்றில் ஒத்துழைப்பது குறித்து விவாதிக்கப்பட்டது.
நமது முக்கியமான திட்டங்களுக்கு இந்தியாவில் உள்ள டென்மார்க் நிறுவனங்களின் ஆக்கபூர்வ பங்களிப்பைப் பிரதமர் பாராட்டினார். டென்மார்க்கில் இந்திய நிறுவனங்களின் ஆக்கபூர்வ பங்களிப்பைப் பிரதமர் ஃப்டெரிக்சென் எடுத்துரைத்தார்.
இரு நாடுகளுக்கு இடையே மக்களுடனான உறவுகள் விரிவடைந்திருப்பதைப் பாராட்டிய இரு தலைவர்களும் குடிபெயர்தல் மற்றும் போக்குவரத்து ஒத்துழைப்பு குறித்த நகல் பிரகடனத்தை வரவேற்றனர்.
பிராந்திய மற்றும் உலகளாவிய விஷயங்கள் குறித்த கருத்துக்களையும் இரு தலைவர்களும் பரிமாறிக்கொண்டனர்.
தூதுக்குழு நிலையிலான பேச்சுவார்த்தைக்குப் பின் கூட்டறிக்கை ஏற்கப்பட்டது
சுற்றுலா அமைச்சகம்
சுற்றுலாத் துறைக்கு பெரிய ஊக்கத்தை வழங்கும் வகையில் கோவா செயல்திட்டம் மற்றும் சுற்றுச் சூழலுக்கு ஏற்ற வாழ்க்கை முறை தொடர்பான பயணத் திட்டத்திற்கு ஜி 20 தலைவர்கள் ஒப்புதல் அளித்தனர்
உலகளாவிய ஒற்றுமை மற்றும் ஒத்துழைப்பை வளர்ப்பதற்கு, இந்தியாவின் தலைமையில் தில்லியில் நடைபெற்ற ஜி 20 தலைவர்கள் உச்சி மாநாடு ஒரு சான்றாக அமைந்தது. இந்த உச்சிமாநாடு உலகின் மிகவும் செல்வாக்கு மிக்க தலைவர்களை ஒருங்கிணைத்தது. உலகளாவிய சவால்களை எதிர்கொள்வதற்கான அவர்களின் கூட்டு அர்ப்பணிப்பு உலகளாவிய ஒத்துழைப்புக்கான உணர்வை மீண்டும் உறுதிப்படுத்துகிறது.
தில்லியில் நடைபெற்ற ஜி 20 தலைவர்கள் உச்சிமாநாட்டின் போது ஒரு குறிப்பிடத்தக்க மைல்கல் எட்டப்பட்டது. நிலையான சமூக-பொருளாதார வளர்ச்சி, செழிப்பான சுற்றுலா மற்றும் கலாச்சாரத்தின் முக்கிய பங்கு ஆகியவை ஒருமனதாக அங்கீகரிக்கப்பட்டதே அந்த மைல் கல் ஆகும். உச்சிமாநாட்டின் போது ஏற்றுக்கொள்ளப்பட்ட 'ஜி 20 தலைவர்கள் பிரகடனம்' நிலையான வளர்ச்சி இலக்குகளை அடைவதற்கான ஒரு அம்சமாக சுற்றுலாவுக்கான கோவா செயல்திட்டத்தின் முக்கியத்துவத்தை எடுத்துக் காட்டியது.
தில்லி பிரகடனம் சுற்றுலாத் துறைக்கு ஒரு புதிய பாதையை வழங்குகிறது. ஜி 20 கோவா செயல்திட்டம் நிலையான வளர்ச்சி இலக்குகளை அடைவதில் சுற்றுலாத் துறைக்கு உள்ள சவால்கள், குறிக்கோள்கள், வாய்ப்புகள் மற்றும் பரிந்துரைகளை சுட்டிக் காட்டுகிறது.
இந்தியாவின் தலைமைத்துவத்தில் ஜி 20 சுற்றுலா பணிக்குழுவின் முக்கிய அம்சமான 'கோவா செயல்திட்டம்' நிலையான உலகளாவிய சுற்றுலாவுக்கான ஒரு வழிகாட்டுதலை வழங்கும் ஒரு முன்னோடி முன்முயற்சியாகும். இந்தியாவின் ஜி 20 தலைமைத்துவக் கருப்பொருளுடன் இணைந்த கோவா வழிகாட்டுதல் செயல்திட்டம், சமூகம், பொருளாதாரம் மற்றும் சுற்றுச்சூழல் மேலாண்மை ஆகியவற்றில் சுற்றுலாவின் பங்கை சுட்டிக் காட்டுகிறது.
சுற்றுலா வளர்ச்சி தொடர்பான உறுதிப்பாட்டை முன்னெடுத்துச் செல்வதற்காக, சுற்றுலா அமைச்சகம், ஐக்கிய நாடுகள் உலக சுற்றுலா அமைப்புடன்  இணைந்து, ஜி 20 சுற்றுலா மற்றும் நிலையான வளர்ச்சி இலக்குகள்  தொகுப்பை  அறிமுகப்படுத்தியுள்ளது. இந்த முன்னோடி முயற்சி உலகளாவிய சுற்றுலா தகவல் களஞ்சியமாக செயல்படும். இது ஜி 20 நாடுகளின் நிலையான சுற்றுலா நடைமுறைகள் மற்றும் கொள்கைகளின் சிறந்த நடைமுறைகளை வெளிப்படுத்தும். சுற்றுலாவின் மூலம் நிலையான வளர்ச்சி இலக்குகளை அடைவதற்கான பயணத்தில் நாடுகள் மற்றும் தொழில்துறையினருக்கு இது உதவும்.
ஜி 20 கோவா செயல்திட்டத்தின் ஐந்து முன்னுரிமைகளுடன் இணைந்த சிறந்த நடைமுறைகள் மற்றும் ஆய்வுகளை அடையாளம் காண சுற்றுலா அமைச்சகம் 'எதிர்காலத்துக்கான சுற்றுலா' என்ற தேசிய போட்டியையும் நடத்துகிறது. உலக சுற்றுலா தினமான செப்டம்பர் 27-ம் தேதி இந்தப் போட்டி தொடங்கப்பட உள்ளது.
மற்றொரு குறிப்பிடத்தக்க வளர்ச்சியாக, ஜி 20 பிரகடனம் பொறுப்பான மற்றும் நிலையான சுற்றுலாவை ஊக்குவிப்பதை வலியுறுத்தியது. அதன்படி LiFE எனப்படும் சுற்றுசூழலுக்கு ஏற்ற வாழ்க்கை முறை இயக்கத்துடன் தொடர்புடைய பயணம் என்ற முன்முயற்சி தொடங்கப்படுவதாகவும் ஜி 20 பிரகடனத்தில் அறிவிக்கப்பட்டுள்ளது. நிலையான சுற்றுலாவை ஊக்குவிப்பதற்கான அதன் திட்டங்கள் மற்றும் முன்முயற்சிகளை 'LiFE க்கான பயணம்' என்ற திட்டத்தின் கீழ் சுற்றுலா அமைச்சகம் ஒருங்கிணைத்துள்ளது.
பிரதமர் அலுவலகம்
பீகார் முதல்வராக பதவி ஏற்ற திரு நிதிஷ் குமாருக்கு பிரதமர் வாழ்த்து
பீகார் முதல்வராக பதவி ஏற்றுக் கொண்ட திரு நிதிஷ் குமாருக்கு, பிரதமர் திரு நரேந்திர மோடி வாழ்த்து தெரிவித்துள்ளார்.
டிவிட்டரில் பிரதமர் விடுத்துள்ள தகவலில், ‘‘பீகார் முதல்வராக பதவி ஏற்றுக்கொண்ட நிதிஷ் குமாருக்கு வாழ்த்துகள். பீகார் அரசின் அமைச்சர்களாக பதவி ஏற்றுக்கொண்ட அனைவரையும் நான் வாழ்த்துகிறேன். பீகாரின் வளர்ச்சிக்காக தேசிய ஜனநாயக கூட்டணி என்ற குடும்பம் இணைந்து பணியாற்றும். பீகாரின் நலனுக்கு மத்திய அரசிடமிருந்து, முடிந்தளவு அனைத்து விதமான ஆதரவும் கிடைக்க நான் உறுதியளிக்கிறேன்.’’ என கூறியுள்ளார்.
-----
(
பிரதமர் அலுவலகம்
புதிய ட்ரோன் விதிகளால், இந்தியாவில் இந்தத் துறை ஒரு முக்கிய தருணத்தைத் தொடங்குகின்றன : பிரதமர்
புதிய ட்ரோன் விதிகள், இந்தியாவில் இந்தத் துறையில் ஒரு முக்கிய தருணத்தைத் தொடங்குகின்றன என பிரதமர் திரு நரேந்திர மோடி கூறியுள்ளார். புதிய ட்ரோன் விதிகள், தொடக்க நிறுவனங்கள் மற்றும் இத்துறையில் பணியாற்றும் நமது இளம்வயதினருக்கு பெரிதும் உதவும் எனவும் அவர் கூறினார்.
இது குறித்து தொடர் சுட்டுரைகளில், பிரதமர் கூறியதாவது:
‘‘புதிய ட்ரோன் விதிகள், இந்தியாவில் இந்தத் துறைக்கு ஒரு முக்கிய தருணத்தைத் தொடங்குகின்றன. இந்த விதிகள் நம்பிக்கை மற்றும் சுய சான்றிதழ் அடிப்படையிலானது. ஒப்புதல்கள், இணக்கத் தேவைகள் மற்றும் நுழைவுக்கான தடைகள் கணிசமாகக் குறைக்கப்பட்டுள்ளன.
புதிய ட்ரோன் விதிகள், தொடக்க நிறுவனங்கள் மற்றும் இத்துறையில் பணியாற்றும் நமது இளம்வயதினருக்கு பெரிதும் உதவும். புத்தாக்கம் & தொழிலுக்கான புதிய சாத்தியங்களை இது ஏற்படுத்தும். இந்தியாவை ட்ரோன் மையமாக மாற்றுவதற்கான புத்தாக்கம், தொழில்நுட்பம் & பொறியியலில், இந்தியாவின் பலத்தை அதிகரிக்க இது உதவும்.
(
மனித வள மேம்பாட்டு அமைச்சகம்
பள்ளி மாணவர்களுடனான பிரபல விளையாட்டு வீரர்களின் ஃபிட் இந்தியா உரையாடல் நிகழ்ச்சியை நாளை மனிதவள மேம்பாட்டு அமைச்சரும் விளையாட்டு அமைச்சரும் தொடங்கி வைக்கின்றனர்
இந்திய அரசின் முன்னோடித் திட்டமான ஃபிட் இந்தியா திட்டம் பள்ளி மாணவர்களுக்கு ஊக்கம் அளிக்கும் வகையில் அவர்கள் நமது நாட்டின் முன்னணி விளையாட்டு வீரர்கள் சிலருடன் கலந்துரையாடும் தொடர் நிகழ்ச்சிகளைத் தொடங்க இருக்கிறது. “ஃபிட் இந்தியா டாக்ஸ்“ என்ற பெயரிலான மத்திய மனிதவள மேம்பாட்டு அமைச்சர் டாக்டர் ஆர்.பி நிஷாங்க் மற்றும் மத்திய இளையோர் நலன் மற்றும் விளையாட்டுகள் துறை அமைச்சர் திரு கிரண் ரிஜ்ஜு ஆகியோர் முன்னிலையில் இந்த தொடர் நிகழ்ச்சிகளின் முன்னோட்டம் ஜுலை 3அன்று தொடங்க இருக்கிறது. இந்த முன்னோட்ட நிகழ்ச்சியில் பேட்மிட்டன் வீராங்கனை பி.வி.சிந்து மற்றும் இந்திய கால்பந்து குழுவின் ஸ்கிப்பர் சுனில் சேத்ரி ஆகியோரும் கலந்து கொள்கின்றனர்.
இந்திய விளையாட்டு ஆணையம் மற்றும் மனிதவள மேம்பாட்டு அமைச்சகம் ஆகியவற்றின் ஒத்துழைப்புடன் ஃபிட் இந்தியா டாக்ஸ் கலந்துரையாடல் நிகழ்ச்சிகள் ஏற்பாடு செய்யப்படுகின்றன.
முன்னணி விளையாட்டு பிரபலங்கள் தங்களது குழந்தைப் பருவம் தாங்கள் எந்தவிதமான உந்துதலைப் பெற்றோம், தங்களது தோல்விகள், போராட்டங்கள் மற்றும் வெற்றிகள் குறித்த தங்களின் அனுபவங்களை இதில் பகிர்ந்து கொள்வார்கள். இந்த அனுபவங்கள் இதில் பங்கேற்கும் மாணவர்களுக்கு மிகவும் ஊக்கம் அளிப்பதாகவும் ஆர்வமூட்டுவதாகவும் இருக்கும் – சாதாரண பள்ளிக்கூட மாணவர் நிலையில் இருந்து உலகத்தரநிலை சாம்பியன்களாக மாறிய விளையாட்டு வீரர்களின் பயணம் மாணவர்களுக்கு பயன் உள்ளதாக இருக்கும்.
ஜுலை 14 வரை மொத்தமாக 6 நிகழ்ச்சிகள் நடைபெறும். பேட்மிட்டன் வீராங்கனை அஸ்வினி பொன்னப்பா, இந்திய பெண்கள் ஹாக்கி குழு ஸ்கிப்பர் ராணி ராம்ப்பால், டேபிள் டென்னிஸ் வீராங்கனை மணிக்கா பத்ரா, துப்பாக்கி சுடுதல் வீராங்கனை அபூர்வி சண்டேலா மற்றும் மாற்றுத்திறனாளிக்கான பாராலிம்பிக் போட்டியில் கலந்து கொண்ட தீபா மாலிக் ஆகியோர் இந்த ஃபிட் இந்தியா டாக்ஸ் நிகழ்ச்சியில் கலந்து கொள்கின்றனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சுற்றுச்சூழலுக்கு உகந்த வகையில் சின்னார்-சீரடி பிரிவு நான்கு வழி பாதையாக மாற்றம்: மத்திய அமைச்சர் திரு நிதின் கட்காரி
பாரத்மாலா திட்டத்தின் ஒரு பகுதியாக மகாராஷ்டிராவின் சின்னார் பைபாஸ் கட்டமைப்பு உள்பட தேசிய நெடுஞ்சாலை 160 இன் சின்னார்-சீரடி பிரிவு, நான்கு வழிப்பாதையாக மாற்றப்பட்டு வருவதாக மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்காரி கூறினார். சீரடியில் உள்ள சாய்பாபா ஆலயத்திற்கு பாதயாத்திரை வரும் பக்தர்களுக்கு இந்த வழி பிரத்தியேகமானதாக இருக்கும் என்பதால், இந்த மாற்றமிகு திட்டம், குறிப்பிடத்தக்க சமூக முக்கியத்துவம் பெற்றுள்ளது என்று தொடர்ச்சியான ட்விட்டர் பதிவுகளில் அமைச்சர் குறிப்பிட்டார். இது மட்டுமல்லாமல், சுற்றியுள்ள பகுதிகளின் வேகமான வளர்ச்சிக்கும், பொருளாதார முன்னேற்றத்திற்கும் இத்திட்டம் வழிவகை செய்யும் என்றும் அவர் நம்பிக்கை தெரிவித்தார்.
மகாராஷ்டிராவின் இரண்டு முக்கிய ஆலயங்கள் அமைந்துள்ள நகரங்களான சீரடி மற்றும் நாசிக்/ திரியம்பகேஸ்வர் இடையே உள்ள பயண தூரத்தை கணிசமாகக் குறைப்பது தான் இந்த முன்முயற்சியின் முக்கிய நோக்கம் என்று திரு கட்காரி கூறினார். மேலும், நிலைத்தன்மையை நோக்கிய நமது உறுதிப்பாட்டிற்கு இணங்க போக்குவரத்து நெரிசலைக் கட்டுப்படுத்தவும், கார்பன் தடத்தைக் குறைக்கவும், பல்வேறு நுட்பங்கள் இந்த திட்டத்தில் பின்பற்றப்படுகின்றன.
பிரதமர் திரு நரேந்திர மோடியின் ஆற்றல் வாய்ந்த தலைமையின் கீழ், பகுதியின் முழுமையான வளர்ச்சியோடு, மிகுந்த செயல்திறன்மிக்க மற்றும் சுற்றுச்சூழலுக்கு உகந்த போக்குவரத்து இணைப்பை உருவாக்குவதில் நாம் உறுதி பூண்டிருப்பதாக திரு கட்காரி தெரிவித்தார்.
----
AD/BR/KPG
(Visitor Counter : 82